 APC Convention: Níbo ni kárá ìlú gbà ní Abuja lónìí? Ètò gbogbo ti tò fún ìpàdé APC nílùú Abuja lonii Ní ibi ìpàdé ọhún ní wọn ó ti máa yan àwọn ti yóò sojú ẹgbẹ fún ọdún mẹrin mííràn láti darí. ìkìlọ fún àwọn àwakọ nílùú Abuja Ní báyìí ìgbìmọ elétò fún ìpàdé náà ti fi atẹjade síta fàwọn ènìyàn tó ń wọ ìlú Abuja. Àtẹjade naa juwe pé gbogbo ọkọ tó bá ń bọ láti òpópónà Sheu Shagari yóo gba ọnà Ralph Sodeinde lẹba Bullet Building to fi já sí Central Business District. Àwọn iròyin tì ẹ leè ní ìfẹ síí: Wọn tún ni àwọn máa dári ọkọ láti òpópónà Kur Mohammed tàbí Constitution Avenue lẹgbẹ Benue Building láti já sí Central Business District. Kayode Opeifa to jẹ akọwé Ilé-iṣẹ tó ń rí sí ìgòkègbodo ọkọ nílù Abuja sọ pé àwọn òṣìṣẹ tó ń rísí ìdári ọkọ àti àwọn òṣìṣẹ aláàbò míràn ti wa lẹnu iṣẹ láti mójú tó àwọn súnkẹrẹ-fàkẹrẹ ọkọ. Ìyìn, ati ìmọràn fún Super Eagles : Pẹlú òjò wẹliwẹlí tó gbòdee ní ìlú Abuja, àwọn ènìyàn ti ń lọ síbi ìpàdé ìpádé àpapọ ẹgbẹ ọṣèlú APC tó ń wáyé ní Eagle Square. 